# Bergonhagas

Bergonhagas [bɛrgu'ɲaɣɔ] (Bourgougnague en francés) es una comuna agenesa, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Bergonhagas :
| Anhac | Aimet (Dordonha) | Lausun |
| Sent Perdon e Eisac | La Vèrnha | Sent Colomb de Lausun |

## Toponimia

Las fòrmas ancianas son Borgonhagas, cap a 1300, B.M de Bourgonhagues, en 1511, R. de Borgonhaga, en 1520. Dauzat, sigut en gròs per Negre (citat per Bénédicte Boyrie-Fénié) se pensa qu'un element etnic (Burgundi-) emb un sufixe pausa un problèma d'evolucion fonetica e causís un nom galloroman d'òme *Burginius, inferit del nom gallés Burginos, emb lo sufixe -acum (per Negre, Burginus + -iaca). Delamarre accèpta tanben un burginiācā, la propietat de Burginios. Pierre-Henri Billy (citat per Bénédicte Boyrie-Fénié) constata la preséncia, a costat del prumièr reiaume visigotic en Gàllia e per lo survelhar, d'autres toponimes de sens etnic long de la val de Dròt, çò qu'es l'indici d'una zòna estrategica entre Dròt e Garona : Alamans de Dròt, Romanha, Romanó (Romanor ?), comuna de Boissa, un autre Romanha (comuna de Montflanquin), Francó (Francor ?), comuna de Lobejac, França (comunas de Senta Denença, La Cauçada e Lausun), etc. Las colonias germanicas pòdon èstre de simplas garnisons emplegadas per l'armada romana e los noms datan probablament deu sègle V. Lo nom marcariá ben la preséncia de burgondis e vendriá donc ben de *Burgundiacas (emb un sufixe collectiu -aca); lo grope [ndj] se mudariá en [njj] per assimilacion, çò que mena a la palatalizacion regulara de [nj] en [ɲ]. Borgonhagas venguèt Bergonhagas per dissimilacion.

## Administracion

Lista deus cònsols successius :
| Periòde | Periòde | Identitat |
| junh 1995 | 2020 | Jean-Marie Constantin |
| | 1995 | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Lausun; es adara del canton de la Val de Dròt.

## Demografia

modificar « persona »  v · d · m 
Evolucion demografica Populacion comunala actuala (2013): 260, totala: 309 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 528 | 524 | 594 | 628 | 630 | 569 | 576 | 587 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 601 | 564 | 531 | 511 | 486 | 492 | 440 | 405 | 374 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 355 | 357 | 337 | 314 | 348 | 364 | 364 | 346 | 344 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 302 | 239 | 224 | 254 | 256 | 233 | 271 | 276 | 286 375 |
| 2009 | 2010 |
| 285 353 | 277 336 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, la municipalitat èra Lauzun, Bourgougnague, Lavergne, Montignac, Saint Colomb, Saint Laurent, Saint Nazaire et Segalas, donc Lausun, Bergonhagas, La Vèrnha, Montinhac, Sent Colomb, Sent Laurenç (comuna de Bergonhagas), Sent Nazari e Segalàs.

## Veire tanben

* Comunas d'Òlt e Garona

## Nòtas

* 1 2 3 4 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 67-68
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 105
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 93, 289 e 331
* Portau de Guiana